# Il-Ġurnal Uffiċjali C 108/2022

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 108 |
| | |
| Edizzjoni bil-Malti | Informazzjoni u Avviżi | Volum 657 ta' Marzu 2022 |

ISSN 1977-0987

Il-Ġurnal Uffiċjali

tal-Unjoni Ewropea

C 108

Edizzjoni bil-Malti

Informazzjoni u Avviżi

Volum 657 ta' Marzu 2022

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2022/C 108/01 | Rata tal-kambju tal-euro — L-4 ta’ Marzu 2022 | 1 |

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2022/C 108/01

Rata tal-kambju tal-euro — L-4 ta’ Marzu 2022

1

---

| | V   Avviżi |
| --- | --- |
| | ATTI OĦRAJN |
| | Il-Kummissjoni Ewropea |
| 2022/C 108/02 | Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel | 2 |

V   Avviżi

ATTI OĦRAJN

Il-Kummissjoni Ewropea

2022/C 108/02

Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

2

---

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 7.3.2022 | MT | Il-Ġurnal Uffiċjali tal-Unjoni Ewropea | C 108/1 |
| --- | --- | --- | --- |

7.3.2022

MT

Il-Ġurnal Uffiċjali tal-Unjoni Ewropea

C 108/1

---

Rata tal-kambju tal-euro (1)

L-4 ta’ Marzu 2022

(2022/C 108/01)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,0929 |
| JPY | Yen Ġappuniż | 126,17 |
| DKK | Krona Daniża | 7,4394 |
| GBP | Lira Sterlina | 0,82388 |
| SEK | Krona Żvediża | 10,7935 |
| CHF | Frank Żvizzeru | 1,0056 |
| ISK | Krona Iżlandiża | 144,20 |
| NOK | Krona Norveġiża | 9,8358 |
| BGN | Lev Bulgaru | 1,9558 |
| CZK | Krona Ċeka | 25,737 |
| HUF | Forint Ungeriż | 386,54 |
| PLN | Zloty Pollakk | 4,8530 |
| RON | Leu Rumen | 4,9495 |
| TRY | Lira Turka | 15,5681 |
| AUD | Dollaru Awstraljan | 1,4872 |
| CAD | Dollaru Kanadiż | 1,3937 |
| HKD | Dollaru ta’ Hong Kong | 8,5411 |
| NZD | Dollaru tan-New Zealand | 1,6005 |
| SGD | Dollaru tas-Singapor | 1,4872 |
| KRW | Won tal-Korea t’Isfel | 1 332,23 |
| ZAR | Rand ta’ l-Afrika t’Isfel | 16,8044 |
| CNY | Yuan ren-min-bi Ċiniż | 6,9065 |
| HRK | Kuna Kroata | 7,5584 |
| IDR | Rupiah Indoneżjan | 15 725,30 |
| MYR | Ringgit Malażjan | 4,5661 |
| PHP | Peso Filippin | 56,814 |
| RUB | Rouble Russu | |
| THB | Baht Tajlandiż | 35,776 |
| BRL | Real Brażiljan | 5,5313 |
| MXN | Peso Messikan | 22,7543 |
| INR | Rupi Indjan | 83,4354 |

Munita

Rata tal-kambju

USD

Dollaru Amerikan

1,0929

JPY

Yen Ġappuniż

126,17

DKK

Krona Daniża

7,4394

GBP

Lira Sterlina

0,82388

SEK

Krona Żvediża

10,7935

CHF

Frank Żvizzeru

1,0056

ISK

Krona Iżlandiża

144,20

NOK

Krona Norveġiża

9,8358

BGN

Lev Bulgaru

1,9558

CZK

Krona Ċeka

25,737

HUF

Forint Ungeriż

386,54

PLN

Zloty Pollakk

4,8530

RON

Leu Rumen

4,9495

TRY

Lira Turka

15,5681

AUD

Dollaru Awstraljan

1,4872

CAD

Dollaru Kanadiż

1,3937

HKD

Dollaru ta’ Hong Kong

8,5411

NZD

Dollaru tan-New Zealand

1,6005

SGD

Dollaru tas-Singapor

1,4872

KRW

Won tal-Korea t’Isfel

1 332,23

ZAR

Rand ta’ l-Afrika t’Isfel

16,8044

CNY

Yuan ren-min-bi Ċiniż

6,9065

HRK

Kuna Kroata

7,5584

IDR

Rupiah Indoneżjan

15 725,30

MYR

Ringgit Malażjan

4,5661

PHP

Peso Filippin

56,814

RUB

Rouble Russu

THB

Baht Tajlandiż

35,776

BRL

Real Brażiljan

5,5313

MXN

Peso Messikan

22,7543

INR

Rupi Indjan

83,4354

---

(1)  Sors: rata tal-kambju ta’ referenza ppubblikata mill-Bank Ċentrali Ewropew.

---

V Avviżi

ATTI OĦRAJN

Il-Kummissjoni Ewropea

| 7.3.2022 | MT | Il-Ġurnal Uffiċjali tal-Unjoni Ewropea | C 108/2 |
| --- | --- | --- | --- |

7.3.2022

MT

Il-Ġurnal Uffiċjali tal-Unjoni Ewropea

C 108/2

---

Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

(2022/C 108/02)

Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1) fi żmien tliet xhur mid-data ta’ din il-pubblikazzjoni.

DOKUMENT UNIKU

“QUESO DE ACEHÚCHE”

Nru tal-UE: PDO-ES-02621 – 14 ta’ Lulju 2020

PDO (X) PGI ( )

1.   Isem/Ismijiet

“Queso de Acehúche”

2.   Stat Membru jew pajjiż terz

Spanja

3.   Deskrizzjoni tal-prodott agrikolu jew tal-oġġett tal-ikel

3.1.   Tip ta’ prodott

| 1.3. | Ġobon |
| --- | --- |

1.3.

3.2.   Deskrizzjoni tal-prodott li għalih japplika l-isem f’(1)

Il-“Queso de Acehúche” huwa ġobon magħmul esklużivament minn ħalib mhux ipproċessat miksub minn mogħoż tar-razez Murciana-Granadina, Florida, Malagueña, Retinta u Verata, jew mill-inkroċjar ta’ dawk ir-razez, minn azjendi li jinsabu fiż-żona ġeografika ddefinita fil-punt 4. Jinkiseb permezz tal-koagulazzjoni enzimatika u jiġi mmaturat għal mill-inqas 40 jum.

Meta jkun matur, il-“Queso de Acehúche” għandu l-karatteristiċi li ġejjin:

a.   Fiżiċi

| — | Għamla: ċilindrika, b’uċuħ sostanzjalment ċatti u ġenb ċatt fuq naħa u ttundjat fuq l-oħra |
| --- | --- |

—

Għamla: ċilindrika, b’uċuħ sostanzjalment ċatti u ġenb ċatt fuq naħa u ttundjat fuq l-oħra

| — | Daqs:






  — | Dijametru: mill-inqas 7 cm |
| --- | --- | --- |

—

Daqs:

—

Dijametru: mill-inqas 7 cm

| — | Għoli: mhux aktar minn 50 % tad-dijametru tiegħu |
| --- | --- |

—

Għoli: mhux aktar minn 50 % tad-dijametru tiegħu

| — | Piż: 200–1 200 g |
| --- | --- |

—

Piż: 200–1 200 g

b.   Fiżiko-kimiċi

| — | Xaħam ikkalkulat fuq il-materja niexfa: mill-anqas 45 % |
| --- | --- |

—

Xaħam ikkalkulat fuq il-materja niexfa: mill-anqas 45 %

| — | Total ta’ estratt niexef: mill-anqas 50 % |
| --- | --- |

—

Total ta’ estratt niexef: mill-anqas 50 %

| — | pH: mill-inqas 5,0 u mhux aktar minn 6,0 |
| --- | --- |

—

pH: mill-inqas 5,0 u mhux aktar minn 6,0

| — | NaCl: mhux aktar minn 4 % |
| --- | --- |

—

NaCl: mhux aktar minn 4 %

c.   Organolettiċi

| — | Qoxra: ta’ kulur minn isfar naturali lewn ix-xama’ sa okra skur u mhux daqstant lixxa. Waqt il-maturazzjoni tista’ tifforma kisja karatteristika. Il-ġobon jista’ jiġi ppreżentat għall-bejgħ kif inhu jew miksi bil-paprika jew biż-żejt. Il-ġobnijiet magħmula bl-użu tat-teknika tal-ħasil “sobao” għandhom qoxra lixxa u truf ittundjati. |
| --- | --- |

—

Qoxra: ta’ kulur minn isfar naturali lewn ix-xama’ sa okra skur u mhux daqstant lixxa. Waqt il-maturazzjoni tista’ tifforma kisja karatteristika. Il-ġobon jista’ jiġi ppreżentat għall-bejgħ kif inhu jew miksi bil-paprika jew biż-żejt. Il-ġobnijiet magħmula bl-użu tat-teknika tal-ħasil “sobao” għandhom qoxra lixxa u truf ittundjati.

| — | Pejst: ta’ kulur minn abjad sa lewn l-avorju, bi struttura kumpatta u uniformi, mingħajr qsim. Jista’ jkollu ftit toqob żgħar tondi li ma jkunux imqassmin b’mod uniformi tul il-wiċċ maqtugħ. Għandu ebusija medja u sawra elastika. Is-sensazzjoni fil-ħalq hija ratba, kemxejn ta’ ġobon idub, li ma jitfarrakx ħafna, xaħmija, twaħħal, niedja u mhux daqshekk imrammla. |
| --- | --- |

—

Pejst: ta’ kulur minn abjad sa lewn l-avorju, bi struttura kumpatta u uniformi, mingħajr qsim. Jista’ jkollu ftit toqob żgħar tondi li ma jkunux imqassmin b’mod uniformi tul il-wiċċ maqtugħ. Għandu ebusija medja u sawra elastika. Is-sensazzjoni fil-ħalq hija ratba, kemxejn ta’ ġobon idub, li ma jitfarrakx ħafna, xaħmija, twaħħal, niedja u mhux daqshekk imrammla.

| — | Riħa: aromi ta’ intensità minn medja sa għolja lattiċi (ħalib tal-mogħoż) u oħrajn (qarsa). |
| --- | --- |

—

Riħa: aromi ta’ intensità minn medja sa għolja lattiċi (ħalib tal-mogħoż) u oħrajn (qarsa).

| — | Togħma: ammont baxx ta’ melħ, aċidità moderata, mhux daqshekk qarsa u qawwija, aktar immarkata fil-ġobnijiet aktar maturi, b’persistenza ġenerali minn medja sa għolja. |
| --- | --- |

—

Togħma: ammont baxx ta’ melħ, aċidità moderata, mhux daqshekk qarsa u qawwija, aktar immarkata fil-ġobnijiet aktar maturi, b’persistenza ġenerali minn medja sa għolja.

3.3.   Għalf (għall-prodotti li joriġinaw mill-annimali biss) u materja prima (għall-prodotti pproċessati biss)

| a. | Il-merħliet irreġistrati tal-mogħoż iridu jiġu mitmugħa f’konformità mal-prattiċi tradizzjonali li jagħmlu użu mir-riżorsi naturali taż-żona ġeografika permezz ta’ biedja estensiva jew semiestensiva. L-għalf supplimentari bbażat fuq il-foraġġ, it-tiben u l-għalf kompost magħmul minn ċereali, legumi u żrieragħ jista’ jintuża waqt perjodi ta’ bżonn massimu, bħat-twelid u t-treddigħ, u meta l-għalf ikun skars minħabba kundizzjonijiet ħżiena tat-temp, bħal perjodi ta’ nixfa. |
| --- | --- |

a.

Il-merħliet irreġistrati tal-mogħoż iridu jiġu mitmugħa f’konformità mal-prattiċi tradizzjonali li jagħmlu użu mir-riżorsi naturali taż-żona ġeografika permezz ta’ biedja estensiva jew semiestensiva. L-għalf supplimentari bbażat fuq il-foraġġ, it-tiben u l-għalf kompost magħmul minn ċereali, legumi u żrieragħ jista’ jintuża waqt perjodi ta’ bżonn massimu, bħat-twelid u t-treddigħ, u meta l-għalf ikun skars minħabba kundizzjonijiet ħżiena tat-temp, bħal perjodi ta’ nixfa.

Id-densità massima tal-bhejjem biex sistema ta’ trobbija titqies semiestensiva hija ta’ 1,8 unitajiet ta’ bhejjem f’kull ettaru (LU/ha). Billi mogħża adulta hija ekwivalenti għal 0,15 LU, id-densità massima tal-ibhejjem għas-sistema ta’ trobbija permissibbli l-inqas stretta tkun ta’ massimu ta’ 12-il mogħża f’kull ettaru. Din id-densità massima tal-bhejjem tiżgura li jkun hemm biżżejjed ikel matul is-sena u li l-għalf miksub minn barra ż-żona ġeografika dejjem jibqa’ taħt il-limitu stabbilit mil-leġiżlazzjoni tal-UE f’termini tal-materja niexfa fuq bażi annwali.

Minbarra l-veġetazzjoni naturali assoċjata mal-biedja estensiva jew semiestensiva, iż-żona ġeografika tipprovdi wkoll ħuxlief, tiben, ċereali, alfalfa, ġulbien jew ħafur imkabbra miż-żerriegħa, li jistgħu jintużaw għar-ragħa jew, wara l-ħsad, bħala foraġġ veġetali jew imnixxef. Il-qasbija tal-għejjel ukoll tista’ tintuża għar-ragħa.

| b. | Il-ħalib użat biex isir il-“Queso de Acehúche” irid ikun il-prodott naturali miksub bil-ħlib tal-mogħoż minn azjendi rreġistrati u jrid:






  — | ma jkunx ipproċessat, ikollu kontenut ta’ xaħam sħiħ, ma jkunx standardizzat, ikun nadif u jkun ħieles mill-impuritajiet; |
| --- | --- | --- |

b.

Il-ħalib użat biex isir il-“Queso de Acehúche” irid ikun il-prodott naturali miksub bil-ħlib tal-mogħoż minn azjendi rreġistrati u jrid:

—

ma jkunx ipproċessat, ikollu kontenut ta’ xaħam sħiħ, ma jkunx standardizzat, ikun nadif u jkun ħieles mill-impuritajiet;

| — | ikollu kontenut ta’ xaħam flimkien ma’ proteini ta’ mill-inqas 7 % u kontenut ta’ proteini ta’ mill-inqas 3 %; |
| --- | --- |

—

ikollu kontenut ta’ xaħam flimkien ma’ proteini ta’ mill-inqas 7 % u kontenut ta’ proteini ta’ mill-inqas 3 %;

| — | ikollu pH ta’ bejn 6,5 u 6,8. |
| --- | --- |

—

ikollu pH ta’ bejn 6,5 u 6,8.

3.4.   Passi speċifiċi tal-produzzjoni li jridu jsiru fiż-żona ġeografika ddefinita

Il-passi tal-produzzjoni li jridu jsiri fiż-żona huma:

| — | il-produzzjoni tal-ħalib, kif stabbilit fil-punt 3.3; |
| --- | --- |

—

il-produzzjoni tal-ħalib, kif stabbilit fil-punt 3.3;

| — | il-produzzjoni tal-ġobon, li tinkludi l-koagulazzjoni, it-tqattigħ, l-iffurmar, l-ippressar, it-tmelliħ u l-maturazzjoni, inkluża t-teknika “sobao” jekk tintuża. |
| --- | --- |

—

il-produzzjoni tal-ġobon, li tinkludi l-koagulazzjoni, it-tqattigħ, l-iffurmar, l-ippressar, it-tmelliħ u l-maturazzjoni, inkluża t-teknika “sobao” jekk tintuża.

3.5.   Regoli speċifiċi dwar it-tqattigħ, it-taħkik, l-ippakkjar, eċċ.

Hemm għażla libera fir-rigward tal-ippakkjar sakemm dan jippreserva l-integrità u l-kwalità finali tal-prodott.

Il-ġobnijiet jistgħu jinqatgħu f’porzjonijiet ta’ nofs jew kwart mill-operaturi għad-dispaċċ, u f’dak il-każ kull porzjon għandu jkollu tikketta ta’ ċertifikazzjoni biex jiġi żgurat li kull wieħed ikun kompletament identifikabbli u biex tiġi żgurata t-traċċabbiltà.

Il-“Queso de Acehúche” jista’ jitqatta’ f’porzjonijiet ta’ kwalunkwe daqs fil-ħwienet tal-bejgħ bl-imnut, diment li t-tqattigħ isir quddiem il-konsumatur fil-mument tal-bejgħ.

3.6.   Regoli speċifiċi dwar it-tikkettar

It-tikkettar finali tal-“Queso de Acehúche” jrid jikkonsisti fit-tikketta kummerċjali tal-operatur u t-tikketta ta’ ċertifikazzjoni, li jridu jitqiegħdu b’mod inseparabbli u li ma jitħassarx fuq kull ġobon jew porzjon ta’ ġobon iċċertifikat. Ir-responsabbiltà aħħarija għall-użu korrett ta’ dawn it-tikketti hija tal-operatur iċċertifikat.

It-tikketta ta’ ċertifikazzjoni għal kull ġobon sħiħ jew imqatta’ għandu jkollha numru tas-serje alfanumeriku uniku, il-kliem “Denominación de Origen Protegida Queso de Acehúche” [Denominazzjoni ta’ Oriġini Protetta “Queso de Acehúche”], il-kelma “sobao”, jekk intużat dik it-teknika, u l-logo tal-prodott muri hawn taħt:

Image 1

It-tikkettar finali ta’ kull ġobna sħiħa jew imqatta’ jrid juri wkoll id-dettalji l-oħra kollha speċifikati fil-leġiżlazzjoni rilevanti.

4.   Definizzjoni fil-qosor taż-żona ġeografika

Iż-żona ġeografika li fiha jiġi prodott il-ħalib u l-“Queso de Acehúche” tinsab fil-provinċja ta’ Cáceres, li tifforma parti mill-Komunità Awtonoma ta’ Extremadura (Spanja).

Tinsab fil-parti ċentrali tal-Punent tal-provinċja, tkopri erja ta’ madwar 396 000 ha u tinkludi l-muniċipalitajiet li ġejjin fid-distretti ta’ Tajo-Salor-Almonte u Valle del Alagón: Acehúche, Alcántara, Brozas, Cachorrilla, Calzadilla, Cañaveral, Casas de Millán, Casillas de Coria, Casar de Cáceres, Ceclavín, Coria, Garrovillas de Alconétar, Hinojal, Holguera, Mata de Alcántara, Mirabel, Monroy, Navas del Madroño, Pedroso de Acím, Pescueza, Piedras Albas, Portaje, Portezuelo, Riolobos, Santiago del Campo, Serradilla, Talaván, Torrejón el Rubio, Torrejoncillo, Villa del Rey u Zarza la Mayor.

5.   Rabta maż-żona ġeografika

5.1.   Speċifiċità taż-żona ġeografika

a.   Fatturi naturali

Orografija. Iż-żona tal-produzzjoni hija penipjan b’riżalt baxx iffurmat bħala riżultat ta’ proċess twil ta’ erożjoni. Mil-Lvant sal-Punent jaqsmuha s-sriebet ta’ muntanji Las Corchuelas, Santa Catalina, El Arco, Grande, Solana u Garrapata. Iż-żona għandha altitudni medja ta’ 350 m, b’xi żoni għoljin 250 m u l-ogħla punt għoli 825 m.

Ix-xmara Tagus u t-tributarji tagħha l-Alagón u l-Almonte, li jiltaqgħu fiż-żona ġeografika, jiffurmaw il-pedament tagħha u wasslu għall-formazzjoni ta’ widien b’passaġġi tal-ilma li, minħabba l-erożjoni irregolari tal-art, f’xi postijiet irriżultaw fil-fenomenu karatteristiku ta’ kanali. Dan ħoloq kundizzjonijiet favorevoli għall-bini tad-diga ta’ Alcántara fuq ix-xmara Tagus, li għolliet il-livelli tal-ilma fit-tliet xmajjar għal 220 m u ħolqot għargħar f’żona ta’ aktar minn 10 000 ha. Xmajjar notevoli oħra huma l-Árrago, li huwa tributarju fuq ix-xatt tax-xellug tal-Alagón, u r-Rivera de Fresnedosa, passaġġ tal-ilma li jinfed fix-xmara Tagus tul ix-xatt tal-lemin tagħha u li huwa kkontrollat mid-diga ta’ Torrejoncillo u mbagħad id-diga tal-Portaje. Qabel ma ġie rregolat, kellu flussi baxxi ħafna, u bilkemm kien fadal ilma fl-aktar żoni fondi. Is-sistema idrografika taż-żona tinkludi wkoll bosta nixxigħat u widien dojoq, baċini żgħar ta’ xmajjar li l-passaġġi tal-ilma tagħhom huma wkoll irregolari ħafna.

Il-veġetazzjoni u l-ambjent naturali. Il-veġetazzjoni taż-żona ġeografika hija prinċipalment Mediterranja u kserofita. Il-penipjan tal-psewdosteppa, fejn il-veġetazzjoni tikkonsisti prinċipalment minn ċisti, deri, ħaxixet il-mikinsa, ġenistra, lavanda u sagħtar, hija differenti mill-penipjan tad-“dehesa” (savana tal-ballut), fejn il-veġetazzjoni tikkonsisti prinċipalment minn siġar tal-ballut u pjanti erbaċej, għalkemm jista’ jkun hemm ukoll siġar oħra, bħall-ballut tas-sufra u siġar slavaġġ taż-żebbuġ, flimkien ma’ mergħat skarsi iżda ta’ kwalità għolja. Il-flora tinkludi wkoll imsaġar tal-alnu, tal-luq u taż-żafżaf tul il-passaġġi tal-ilma, u fdalijiet ta’ foresti tal-muntanji. Ta’ min jinnota wkoll li bosta muniċipalitajiet fiż-żona ġeografika jinsabu fi ħdan il-Park Nazzjonali ta’ Monfragüe u ż-żona ta’ influwenza tiegħu, kif ukoll f’numru ta’ żoni kklassifikati bħala Żoni ta’ Protezzjoni Speċjali (SPAs) għall-għasafar.

b.   Fatturi storiċi u ekonomiċi

Id-distretti li jiffurmaw iż-żona ġeografika ddefinita għandhom tradizzjoni twila ta’ biedja ta’ sussistenza u ta’ trobbija tal-mogħoż li jirgħu fil-mergħat lokali u jagħmlu użu minn prodotti sekondarji agrikoli, peress li l-fatturi naturali deskritti hawn fuq ġiegħlu lill-popli li stabbilew ruħhom hemmhekk jagħmlu l-aħjar użu minn kwalunkwe riżorsi disponibbli biex isostnu l-ekonomiji tagħhom. Il-“Queso de Acehúche” għalhekk huwa prodott lokali essenzjali u ġenwin, kif muri mill-premjijiet u l-kompetizzjonijiet li rebħu l-fabbriki tal-prodotti tal-ħalib taż-żona f’fieri u kompetizzjonijiet speċjalizzati.

Ta’ min jinnota wkoll li, fuq inizjattiva tal-kunsill muniċipali ta’ Acehúche, ir-raħal li ta ismu l-ġobon, u bil-għan li jiġi ssalvagwardjat il-metodu ta’ produzzjoni tradizzjonali u tiġi promossa l-kwalità, il-“Feria Ibérica del queso de cabra de Acehúche” [Il-Fiera tal-Ġobon tal-Mogħoż Iberiku ta’ Acehúche] ilha ssir f’Acehúche mill-2004, u hija ddedikata esklużivament għall-produtturi tal-ġobon mill-ħalib tal-mogħoż mhux ipproċessat.

c.   Fatturi umani

Il-fatturi umani, fil-forma tal-produtturi lokali, huma kruċjali għall-preservazzjoni tal-karattru speċifiku tal-“Queso de Acehúche”, peress li l-għarfien speċjalizzat tagħhom, essenzjalment miksub mill-esperjenza, huwa ta’ importanza vitali mhux biss għall-produzzjoni ta’ “Queso de Acehúche” iżda anke biex dawn il-ħiliet jiġu mgħoddija lil ġenerazzjonijiet futuri.

B’mod partikolari, għandu jiġi apprezzat li, matul il-proċess tal-produzzjoni, il-produtturi tal-ġobon jimmaniġġjaw għadd ta’ fatturi varjabbli li rari jkunu jistgħu jiġu kkontrollati u jużaw tekniki li huma fil-biċċa l-kbira bbażati fuq l-esperjenza miksuba huma u jaħdmu flimkien ma’ produtturi tal-ġobon ta’ ħila oħrajn. Il-ħidma b’ħalib mhux ipproċessat u mhux standardizzat prodott fi żminijiet differenti tas-sena tfisser li l-kompożizzjoni u l-batterjoloġija tal-ħalib jistgħu jvarjaw b’mod konsiderevoli, ħaġa li taffettwa l-proċess kollu. Biex wieħed ikun jaf meta għandha tinqata’ l-baqta jeħtieġ ukoll għarfien u esperjenza sabiex jinkisbu daqs u skular tajbin, peress li dan huwa ddeterminat kemm mill-kompożizzjoni tal-ħalib u l-ammont ta’ tames użat kif ukoll minn fatturi ambjentali bħat-temperatura u l-umdità fil-fabbrika tal-prodotti tal-ħalib. Il-mili tal-forom u l-ippressar bl-idejn huma wkoll proċessi li jeħtieġu għarfien eżatt ta’ kemm għandha titqiegħed baqta f’kull forma u kemm għandha tiġi applikata pressjoni biex jinkiseb il-kontenut ta’ umdità meħtieġ.

Il-ħafna bidliet ambjentali li jseħħu matul is-sena u li jaffettwaw il-ħalib u l-proċess tal-produzzjoni, kif ġie ddikjarat hawn fuq, jaffettwaw ukoll il-maturazzjoni tal-ġobnijiet, li tfisser li l-kundizzjonijiet tat-temperatura u l-umdità jeħtieġ li jiġu mmonitorjati b’mod kostanti u l-ġobnijiet jeħtieġ li jitnaddfu u jiġu mdawra manwalment biex jiġi żgurat li jkunu qed jiżviluppaw b’mod korrett. Huwa matul dan l-istadju tal-produzzjoni li tintuża t-teknika tradizzjonali tas-“sobao”. Hija speċifika għal dan il-ġobon u ġieli kienet tintuża mill-produtturi lokali biex inaddfu l-kisja u jiffurmaw il-“Queso de Acehúche” biex jagħtuh dehra aħjar għas-suq.

5.2.   Speċifiċità tal-prodott

Il-karatteristiċi speċifiċi li jiddistingwu l-“Queso de Acehúche” minn ġobnijiet oħra tal-mogħoż huma r-riżultat tal-produzzjoni tiegħu esklużivament minn ħalib mhux ipproċessat, flimkien mal-grad baxx tiegħu ta’ skular, li jipproduċi pejst li għandu sawra pjuttost ratba u kultant li ddub, u l-qoxra miksija bix-xaħam u xi kultant pjuttost minfuħa tiegħu, li tipproduċi aroma kemxejn qarsa. It-teknika “sobao” wkoll hija speċifika għal dan il-ġobon.

5.3.   Rabta kawżali bejn iż-żona ġeografika u l-kwalità jew il-karatteristiċi tal-prodott

Iż-żona ġeografika, li l-karatteristiċi naturali tagħha huma stabbiliti fit-taqsima 5.1, ftit tipproduċi riżorsi, u għalhekk l-abitanti storikament iffukaw l-ekonomija tagħhom fuq it-trobbija tal-bhejjem, speċifikament il-mogħoż, peress li huma adattati tajjeb għall-ambjent ġeografiku. Dawn jitrabbew għall-produzzjoni tal-laħam, tal-ħalib, u tal-ġobon.

Il-kundizzjonijiet tat-temp li jvarjaw matul is-sena u t-tipi differenti ta’ terren u ħamrija jsostnu ekosistema diversa. Dawn il-kundizzjonijiet lokali speċifiċi jippromwovu t-tkabbir tal-veġetazzjoni karatteristika deskritta fil-punt 5.1.a, li jirgħuha b’mod estensiv jew semiestensiv il-merħliet tal-mogħoż imrobbija.

Il-flora tad-“dehesa” u tal-penepjani psewdosteppa, li tikkonsisti minn varjetà kbira ta’ speċijiet, tikkontribwixxi għall-kwalità tax-xaħam tal-ħalib, minħabba l-mod kif jiġi ddiġestit fil-kirxa, li tirriżulta f’aċidi xaħmin ta’ ktajjen qosra u medji u ssawwar karatteristikament il-mikrobijota tal-ħalib, li tiġi magħmula f’ġobon mingħajr trattament bis-sħana.

Il-mod tradizzjonali kif jiġi prodott il-“Queso de Acehúche” jiddependi wkoll fuq il-fattur uman. Il-ġobon prodott mill-produtturi lokali huwa ġobon b’umdità għolja, peress li jiġi skulat inqas xorrox wara l-qtugħ tal-baqta, li jirriżulta f’nefħa żgħira fil-ġnub u jagħti lill-ġobon konsistenza ratba fil-ħalq. It-teknika tal-produzzjoni użata tipproduċi kisja xaħmija fuq il-qoxra matul il-maturazzjoni, li tagħti lill-ġobon l-aroma kemxejn qarsa tiegħu. L-użu tat-teknika “sobao” fuq il-ġobon matul il-proċess tal-maturazzjoni hija wkoll prattika qadima marbuta mal-produtturi lokali u tikkonsisti fl-użu tal-idejn imxarrbin bl-ilma biex jitnaddfu l-wiċċ, il-qiegħ u l-ġnub ta’ kull ġobon meta l-qoxra tkun diġà bdiet tifforma. Dan isir sabiex jiġi żgurat li l-qoxra tkun lixxa u uniformi, bi truf ittundjati.

Konsegwentement, it-tradizzjoni tat-trobbija tal-mogħoż li għandha għeruq fondi u li ilha tiġi pprattikata fiż-żona ġeografika, li tagħmel użu minn varjetà wiesgħa ta’ speċijiet ta’ pjanti indiġeni li jikbru fi żminijiet differenti tas-sena u li tipproduċi ħalib uniku, tingħaqad mal-mod kif isir il-ġobon, mingħajr ebda trattament bis-sħana mill-produtturi lokali li jużaw ħiliet u tekniki tradizzjonali, biex tipproduċi l-għamla, is-sawra, l-aroma u l-karatteristiċi tat-togħma distintivi li jiddistingwu l-“Queso de Acehúche”.

Referenza għall-pubblikazzjoni tal-Ispeċifikazzjoni tal-Prodott

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/Solic_PliegoCondicionesQuesoAcehuche_.pdf

---

(1)  ĠU L 343, 14.12.2012, p. 1.

---